Waris Dirie

**Waris Dirie** (født 1965 i Somalia) er en tidligere fotomodell og mannekeng og forfatter. Hun var FNs spesialambassadør mot kvinnelig omskjæring fra 1997 til 2002. I 2005 fikk hun østerriksk statsborgerskap og bor i dag i New York i USA med sin mann og sønn.

## Tidlig liv og kjønnlemlestelse
Dirie ble født inn i en primitiv somalisk nomadestamme, hvor hennes hjem var en transportabel hytte av vevd gress. Som femåring ble hun holdt nede av sin mor, mens en eldre lokal kvinne skar hennes klitoris og kjønnslepper med et skittent barberblad. Dette var en traumatisk opplevelse som hun beskrev i sin selvbiografi. Etter at de kvinnelige genitaliene var smidd vekk, ble hun sydd stramt opp med tornen fra et akasietre og et grovt stykke tråd, slik at kun et hull med en diameter på størrelse med en fyrstikk ble igjen. «Jeg følte meg ikke komplett som kvinne. Noen dager følte jeg meg så maktesløs» skrev hun senere. Etter inngrepet som ble utført uten noen form for bedøvelse, gikk det infeksjon i såret og Dirie lå syk med feber i flere måneder. Hennes søster og to kusiner overlevde ikke lignende inngrep.

Om kjønnlemlestelse skrev hun senere i hennes selvbiografi *Ørkenblomsten*:
: *«Det er hovedsakelig Gud, makt og kontroll. Det er hovedsakelig menn som demonstrerer at de er fysisk sterkere og at de kan kontrollere deg ved å torturere deg. [...] Stammekriger, akkurat som praktiseringen av omskjæring, forårsakes av menns selvhevdelse, egoisme og aggressivitet. Jeg hater å si det, men det er sant. [...] Hvis vi hugde deres edlere deler av og slapp dem løs, så kunne de kanskje for første gang forstå, hva det er, de bjeffer mot deres kvinner.»*

Og i et intervju med BBC:
: *«Jeg slåss stadig hver eneste dag for å forstå hvorfor dette skjedde for meg – denne onde og forferdelige tingen, for hvilke det ikke finnes en grunn eller forklaring – hva de så enn prøver å fortelle deg om religion eller renhet. Jeg kan ikke si hvordan jeg føler det, hvor rasende det gjør meg»*.*

Som 13-åring flyktet Dirie fra Somalia, etter at hennes far hadde byttet henne vekk til ekteskap med en 60 år gammel mann, mot selv å få fem [[Baktriakamel|kameler]] tilbake. Hun unnslapp ved å flykte, først til en søster og tante i [[Mogadishu]] og senere  til en onkel i [[Storbritannia]]. Da onkelen ville ta henne med tilbake til Somalia, gjemte hun passet sitt slik at hun ikke kunne bli med. Slik ble hun boende illegalt i [[London]] hvor hun jobbet med å vaske opp og rengjøre gulv hos [[McDonald’s]] inntil hun fikk sitt gjennombrudd som modell.

== Modellkarriere ==
Ved et tilfelle ble hun oppdaget av fotografen [[Terence Donovan]], som plasserte hennes ansikt på forsiden av [[Pirelli|Pirellikalenderen]] i 1987. Derfra tok hennes modellkarriere fort fart, med bilder for flere ledende designermerker og skjønnhetsprodukter som [[Chanel]] og [[Revlon]]. Hun jobbet sammen med flere andre toppmodeller som [[Cindy Crawford|Cindy Crawford]], [[Claudia Schiffer]] og [[Lauren Hutton]] – og for flere ledende moteblad som [[Elle (magasin)|Elle]], [[Glamour (magasin)|Glamour]], [[Vogue]] og [[Marie Claire]].

I [[1987]] spilte hun en rolle i [[James Bond]]-filmen [[I skuddlinjen (James Bond)|The Living Daylights]].

== Humanitært arbeid ==
I [[1997]] stoppet Dirie modellkarrieren for å konsentrere seg om arbeidet mot kjønnlemlestelse og [[Kofi Annan]] utnevnte henne til *Spesialambassadør for utryddelsen av kvinnelige kjønnlemlestelser*.

Hennes selvbiografi *Ørkenblomsten* som forteller historien om hennes egen oppvekst og lemlestelse, er blitt oversatt til mange språk – inkl. norsk – og har toppet den europeiske bestselgerlisten.

I [[2007]] ble hun tildelt den [[Frankrike|franske]] fortjenstordenen [[æreslegionen]] (*Chevalier de la Légion d'honneur*) for hennes humanitære arbeid og kampen mot kvinnelig kjønnlemlestelse, og den [[Sveits|sveitsiske]] *Prix de Generations* av *World Demographic Association* for hennes engasjement for de yngre generasjonene og kampen mot kvinnelig kjønnlemlestelse.

Dirie står bak sin egen organisasjon *The Waris Dirie Foundation* til bekjempelse av kvinnelig kjønnlemlestelse. Organisasjonen har hovedkvarter [[Wien]], har siden [[2002]] arbeidet prosjekter i Somalia, [[Senegal]] og [[Sudan]]

== Bibliografi ==
* [[1998]] – *Ørkenblomsten*. *Desert Flower*. (Skrevet med Cathleen Miller).
* [[2002]] – *Desert Dawn*
* 2005 – *Desert Children* ([[2005]])
* [[2007]] – *A Letter to my Mother*

== Referanser ==
<references />

== Eksterne lenker ==

* [http://www.waris-dirie-foundation.com/ Waris Dirie Foundation] 
* [http://www.fmd1.com/models/Waris_Dirie Waris Dirie's profile in the FMD-database] 
* [http://www.fgmnetwork.org/articles/Waris.html The Waris Dirie Story] på *The Female Genital Cutting Education and Networking Project* 
* [http://www.cnn.com/STYLE/9512/waris/ Waris: From Somalia to modeling] 
* [https://www.youtube.com/watch?v=ojRYxEseWa0 Interview med Waris Dirie, i *Riz Khan Show* på tv-stationen *Al Jazeera''. 2. august 2007] 
* Waris fra Somalia